Publication: Magyar Közlöny
Issue: MK-2001-139 (Year: 2001, Number: 139)
Era: 1990-2004
Section: a 240/2001. (XII. 10.) Korm. rendelethez
Paragraph Index: 546

1. számú melléklet 1. pontjára is tekintettel — képesek a települések, térségek rendezése, a település környezetének alakítása és infrastruktúrájának működtetése körében jelentkező területi és településtervezői, főépítészi, továbbá műszaki hatósági, szakhatósági tevékenységek, illetve a helyi önkormányzatok hatáskörébe tartozó kommunális, fenntartási, szervezési, környezetvédelmi és értékvédelmi feladatok ellátására, irányítására. Magas szinten felkészültek a települések, térségek fejlesztési koncepcióinak és programjainak kidolgozására, terveinek elkészítésére, azok végrehajtásának irányítására. Megfelelő műszaki, ökológiai, gazdasági, szociológiai, építészeti és esztétikai ismeretekkel rendelkeznek e feladatok ellátására, képesek a települések, településcsoportok, térségek fejlesztésének összehangolására, ilyen tevékenységek irányítására, ellenőrzésére és a szakterületet érintő tudományos kutatásra.

Source: https://magyarkozlony.hu/hivatalos-lapok/abb1bb55cc49261f81c3bbed438ae2b8a0add1e6/dokumentumok/42d88b4443f0301f028c8dc65e3e6d4a9b08fd1a/letoltes